b'\n_START_ARTICLE_\nPo\xc5\xa1tarski dom na Vr\xc5\xa1i\xc4\x8du\n_START_PARAGRAPH_\nPo\xc5\xa1tarski dom (1688 m) je planinska ko\xc4\x8da na Vr\xc5\xa1i\xc4\x8du. Upravlja jo Planinsko dru\xc5\xa1tvo Po\xc5\xa1te in Telekoma Ljubljana in je oskrbovana v poletni sezoni. Ko\xc4\x8da ima tri gostinske prostore s 105 sede\xc5\xbei in to\xc4\x8dilnico. Na voljo ima 13 sobah s 45 posteljami in 20 na skupnih le\xc5\xbei\xc5\xa1\xc4\x8dih. Je izhodi\xc5\xa1\xc4\x8de planinskih poti na Mojstrovko, Prisojnik, Razor, Jalovec in druge vrhove Julijskih Alp._NEWLINE_Ko\xc4\x8do so postavili leta 1922 jugoslovanski grani\xc4\x8darji in jo uporabljali kot obmejno stra\xc5\xbenico. Leta 1952 so jeseni\xc5\xa1ki planinci ko\xc4\x8do preuredili v planinski dom. Naslednje leto pa so po\xc5\xa1tarji-planinci na njenem mestu postavili dana\xc5\xa1nji Po\xc5\xa1tarski dom.'